România înregistrează un nou deces cauzat de rujeolă. Un copil nevaccinat a murit din cauza acestei boli după ce părinţii l-au ţinut acasă, cu febră mare, timp de o săptămână.

Cazul de rujeolă a fost confirmat de Institutul Cantacuzino şi de Direcţia de Sănătate Publică din Caraş Severin. Este vorba despre o fetiţă de doi ani care nu fusese imunizată împotriva rujeolei şi care a ajuns la spital la începutul lunii.

Medicii de la Secţia de Boli Infecţioase a Spitalului Judeţean din Reşiţa au încercat să o salveze, dar a fost prea târziu.

În ultimele săptămani, numărul cazurilor de rujeolă din Caraş Severin a crescut de la 712 la 786, din care trei micuţi au decedat.